# Metsa uuendamise kontrollid ja veateated

## Exceli impordi kontrollid

1. Süsteem kontrollib faili formaati, kas vastab nõuetele ja kas on täpselt 13 veergu. Vastasel korral kuvatakse kasutajale viga “Üles laetav fail ei ole õiges formaadis”

Selgitus - e-PRIA kontrollib, et üles laetav fail oleks xlsx formaadis ja et faili sisu oleks arusaadav. Kui selline viga tekib, siis tulekski esimesena uurida, mis on faili laiend.

1. Veerg 3 sisaldab ainult lubatud väärtusi (Füüsiline isik, FIE, Juriidiline isik). Vastasel korral kuvatakse veateade "Veerus 'Metsaomaniku liik' on tundmatuid väärtusi. Kontrolli, et oleks kasutatud vaid lubatud väärtusi"

Selgitus - tuleb üle kontrollida excelist - panna tabelile peale filter ja vaadata Metsaomaniku liik veergu. Filter näitab ära kõik unikaalsed väärtused ja peab sisaldama ainult lubatuid.

1. Veerg 4 – katastriüksustel on aadress. Vastasel korral veateade „Tundmatu katastriüksuse tunnus <katastritunnus>“

Selgitus - see viga tuleb siis kui katastriüksuse aadressi ei leita. Ehk on võimalik, et katastritunnus on lihtsalt valesti kirja pandud. Veateade annab välja kat. tunnuse, millega on probleem ja tuleks teiste registrite kaudu välja selgitada, kas on vigane. On ka võimalik, et vahepeal on toimunud jagunemised vms ning taotleja sisestatud tunnus on vormiliselt õige, kuid lihtsalt aegunud. Sel juhul tuleb üles leida õige kat. tunnus ja taotleja peaks seda kasutama.

1. Veerg 4 sisaldab väärtusi formaadis XXXXX:XXX:XXXX. Vastasel korral kuvatakse veateade „Veerus ’Katastriüksuse tunnus’ on katastritunnuseid (<katastritunnus>), mis ei ole õiges formaadis.

Selgitus – otsida excelist üles veateates välja toodud katastritunnus ning vaadata, mis seal viga on.

1. Veerg 7 sisaldab ainult lubatud väärtusi (kask, kuusk, laialehised, muu, mänd). Vastasel korral kuvatakse veateade „Veerus ’Puuliik’ on tundmatuid väärtusi. Kontrolli, et oleks kasutatud vaud lubatud väärtusi“

Selgitus - tuleb üle kontrollida excelist – panna tabelile peale filter ja vaadata puuliigi veergu. Filter näitab ära kõik unikaalsed väärtused ja peab sisaldama ainult lubatuid.

1. Süsteem kontrollib väljapikkusi:
	1. Veerg 1 – 50 tähemärki. Veateade – „Tabelis on omaniku nimesid, mis on liiga pikad. Nimi võib olla maksimaalselt 50 tähemärki pikk“
	2. Veerg 2 – 50 tähemärki. Veateade – „Tabelis on omaniku koode, mis on liiga pikad. Kood võib olla maksimaalselt 50 tähemärki pikk“
	3. Veerg 5 – 100 tähemärki. Veateade – „Tabelis on eraldisi, mis on liiga pikad. Eraldise nr võib olla maksimaalselt 100 tähemärki pikk“
	4. Veerg 6 – 16 numbrit ilma komakohata. Veateade – „Tabelis on pindalasid, mis on liiga pikad. Ühe objekti pindala võib olla kuni 16 tähemärki pikk“
	5. Veerg 11 – 16 numbrit ilma komakohata. Veateade – „Tabelis on pindalasid, mis on liiga pikad. Ühe objekti pindala võib olla kuni 16 tähemärki pikk“
	6. Veerg 12 – 4 numbrit. Veateade – „Veerus ’Kultuuri rajamise aasta’ on ebakorrektseid andmeid“
	7. Veerg 13 – 16 numbrit ilma komakohata. Veateade – „Tabelis on pindalasid, mis on liiga pikad. Ühe objekti pindala võib olla kuni 16 tähemärki pikk“

Selgitus - tuleb üle kontrollida excelist – panna tabelile peale filter ja vaadata asjassepuutuvat veergu. Ülipikk väärtus peaks sealt silma hakkama.